Noorte tervise ja turvalisuse koolitus-seminar “NOORTELT NOORTELE 2019”

Ida-Virumaa Omavalitsuste Liit korraldas noorte tervise ja turvalisuse seminari „NOORTELT NOORTELE 2019".
Seminar toimus Narva Vabal Laval, kus osalesid Ida-Virumaa õpilased ja kooli esindajad. Osalejaid oli üle saja, mis annab märku sellest, et meie korraldatud seminarile kogunesid noored, kes soovivad tõesti muuta midagi endas ja ümbritsevas keskkonnas.

Seminari teemad olid suunatud netiohtude ning kiusamise, noorte turvalisuse ja vaimse tervise probleemidele ning nende ennetamise~~le~~ võimalustele.
Koolituse eesmärgiks oli noorte kaasamine tervema ja turvalisema elukeskkonna loomisele.

Igale koolitusel osalejale anti mapp materjalidega, mida sai kohe kasutada informatsiooni kogumiseks. Üheks oluliseks abivahendiks nimetatud koolitusel oli võimalus esitada küsimusi *online* süsteemis*.* Iga esineja etteaste ajal said noored edastada anonüümselt küsimusi, ning populaarsemad neist esitati esinejale vastamiseks.

Inspireerivaks esimeseks esinejaks tuli noorte ette Martti Hallik. Ta on sotsiaalmeedia sisulooja, kellel on erinevatel platvormide kokku üle 80 tuhande jälgija. Kõige tuntum on ta youtube-is, kus tal on 32 tuhat jälgijat ja praegusel kõige aktiivsemal kanalil Martti + Liina pea 24 tuhat jälgijat. Peale enda tegemiste konsulteerib Martti teisi brände, sotsiaalmeedia persoone ja on loonud sisu sellistele artistidele nagu Wateva ja Ewert and The Two Dragons.

Martti rääkis, kuidas realiseerida oma ideid turvaliselt ja mitte karta neid teostada, sest just nii saavadki meie unistused teoks. Oma etteaste lõpus vastas Martti ka paljudele küsimustele ausalt ja innukalt.

Marek Ranne, kes on Menetlusteenistuse juhataja, suutis tervet saali korraga mõtlema panna küsimusega MIKS? Ta tõi põnevate näidete toel välja, kuidas kõik asjaolud on omavahel seotud. Loengu lõpus tõdesid paljud noored, et pole kunagi niipalju küsinud enda käest, miks? Online-küsimuste kaudu küsiti näiteks, mis motiveerib teda hommikul üles tõusma? Ja kuidas hoiduda küberkiusamisest?

Sirutuspausi ajal said noored külastada messi, kus Politsei-ja Piirivalveamet, Naiskodukaitse, Kodutütred, Noored Kotkad, Ida päästekeskus, Välisministeerium, MTÜ Peaasi, Sotsiaalkindlustusameti Ida piirkonna lastekaitseosakond ning OÜ Corrigo tutvustasid võimalusi noorte kaasamiseks elukeskkonna turvalisemaks ja tervislikumaks muutmisel.

Elina Kivinukk rääkis meile vaimse tervis ABC. Elinalt küsiti väga palju küsimusi: kas vaimne tervis sõltub füüsilisest aktiivsusest? Kuidas ennetada ärevushäiret? Kuidas tulla toime koormusega koolis? Kuhu pöörduda, kui noore peas on suitsiidimõtted?
Kõige suuremaks inspireerijaks konverentsi jooksul oli paljude noorte arvates Errit Kuldkepp. Iga tema edulugu pani noori aina rohkem uskuma, kui oluline on tahe ja unistus. Vaatamata sellele, kui väikesed osad me oleme üksi selles maailmas, aga kui meid kokku viia, võib meie mõtete ja tegudega mägesid liigutada. Samuti rääkis Errit, kui vajalik on märgata ja aidata inimesi, vaatamata sellele, kas me teame üksteist või mitte. Ja kui oluline on enese julgustamine ning hirmude ületamine.

Pärast imemaitsvat lõunat ootas konverentsil osalejaid veel kaks huvitav teemat. Välisministeeriumi esindaja kõneles reisiohutusest ning tutvustas allikaid, kust leida iseseisvalt vajalikku infot. Räägiti kui oluline on reisida targalt, mida võtta ette ebameeldivuste tekkimisel välismaal, ning kuidas selliseid olukordi vältida. Päeva lõpetasid muusikud, kes rääkisid ja näitasid võimalustest riskikäitumise vähendamisest läbi muusika.

Seminar sai teoks projekti „**Riskikäitumise ennetamine, riskis olevate perede toetamine ning turvalise elukeskkonna arendamine“.** Toetatav tegevus 2.4. Maakondliku võrgustikutöö edendamine turvalisuse suurendamiseks **SFOS-i kood 2014-2020.2.07.004.01.15-00032 ning Ida-Virumaa Omavalitsuste Liidu rahvatervise tegevuskava 2019 toel.**

Ainikki Seppar

Järve Avatud Noortekeskus
noorsootöötaja